  Майя Бывальцева Удмуртиын Кез ёросысь Ю-Тольён гуртозь выль сюрес лэсьтӥзы. 15-тӥ гудырикошконэ со сярысь ивортэ «Удмуртавтодор» кун предприяти. Выль сюрес лэсьтыны луиз «Гурт сюресъёс» федерал программа улсын. 2010-тӥ арын калыкез лядъян-гожтонъя, Ю-Тольён гуртын 116 пала улӥсез. Сюресчиос 2 иськем 471 метр асфальт понӥзы. Со сяна, сюреслэсь котырзэ умоятӥзы. «Удмуртавтодор» ву кошкыны гумыос, кенеръёс, юбоос но сюрес пусъёс пуктӥз. Выль сюресэз лэсьтон понна сюречиос горд сюё гурезьлэсь оглюкетсэ вандӥзы но сое кӧня ке ӝутӥзы. Озьы ик гуртын автобус берытскон интыез, дугдылонниез но тротуаръёсты тупатӥзы. Сюресэз нимылко кутон 2016-тӥ арын 12-тӥ гудырикошконэ ортчиз. Вераны кулэ, 2011-тӥысен 2015-тӥ арозь «Гурт сюресъёс» программа улсын Удмуртиын 215 иськем сюресъёс лэсьтэмын. Котькыӵе куазен нокыӵе шугъяськонъёстэк 91 гуртъёсы вуыны луэ. Таяз арын Удмуртия нош ик федерал программае шедиз. Гужем ӵоже эшшо 9 объектъёсты выльдозы но лэсьтозы, оглом 30 иськем пала. Ужъёслэн огъя дунзы 441 миллион 700 сюрс манет, 60 процентэз со пӧлысь — федерал коньдэтысь. ВАТСАН Ю-Тольён гурт Кез каргуртлэсь 15 иськемын. Со сярысь нырысетӥ ивортонъёс 1859–1873 аръёсы шедьтэмын. Умой сюрес отын совето вакытъёсысен ӧй вал. Тегъёс: Авто Кез Удмуртия сюресъёс гуртсюресъёс тупатъянужъёс  